wickkiey/tamil-wikipedia-markdown huggingface dataset:
# பட்டிகொண்டா சட்டமன்றத் தொகுதி

**பட்டிகொண்டா சட்டமன்றத் தொகுதி** (*Pattikonda Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 14 சட்டமன்றத் தொகுதிகளில் இதுவும் ஒன்று.  

ஒய். எஸ். ஆர். காங்கிரசு கட்சியின் கங்காட்டி ஸ்ரீதேவி இத்தொகுதியின் தற்போதைய சட்டமன்ற உறுப்பினர் ஆவார்.  

## கண்ணோட்டம்
இது கர்னூல் மாவட்டத்தில் உள்ள கர்னூல், கொடுமூர், எம்மிகனூர், மந்திராலயம், அதோனி மற்றும் ஆலூர் ஆகிய ஆறு சட்டமன்றத் தொகுதிகளுடன் கர்னூல் மக்களவைத் தொகுதியின் ஒரு பகுதியாக உள்ளது.  

## மண்டலங்கள்
**மட்டிகேரா**

| துக்கலி | } |
| --- | --- |

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1952 | இலட்சுமிநாராயண ரெட்டி | சுயேச்சை |  |
| 1955 | அனுமந்த ரெட்டி | இந்திய தேசிய காங்கிரசு |  |
| 1957 | இலட்சுமிநாராயண ரெட்டி | சுயேச்சை |  |
| 1962 | நரசி ரெட்டி | சுயேச்சை |  |
| 1967 | இந்திய தேசிய காங்கிரசு |  |  |
| 1972 | கே.பி.நரசப்பா |  |  |
| 1978 | சோமண்டபள்ளி நாராயண ரெட்டி |  |  |
| 1983 | எம்.தம்மா ரெட்டி |  |  |
| 1985 | குப்பா மகாபலேஸ்வர குப்தா | தெலுங்கு தேசம் |  |
| 1985 | கே.சுப்பரத்தினம்மா |  |  |
| 1989 | பாட்டீல் சேஷி ரெட்டி | இந்திய தேசிய காங்கிரசு |  |
| 1994 | எஸ். வி. சுப்பா ரெட்டி | தெலுங்கு தேசம் |  |
| 1999 |  |  |  |
| 2004 |  |  |  |
| 2009 | கே. இ. பிரபாகர் |  |  |
| 2014 | கே. இ. கிருஷ்ணமூர்த்தி |  |  |
| 2019 | கங்காட்டி ஸ்ரீதேவி | ஒய்.எசு.ஆர்.கா. | } |
# ஒ.ச.நே + 06:30



**ஒ.ச.நே +06:30** என்பது ஒ.ச.நே இலிருந்து +06:30 இன் நேர ஈடுபாட்டிற்கான அடையாளங்காட்டியாகும்.  

இந்த நேரம் இதில் பயன்படுத்தப்படுகிறது:  

## நிலையான நேரமாக (ஆண்டு முழுவதும்)

### தென்கிழக்காசியா
*முக்கிய நகரங்கள்: யங்கோன், நைப்பியிதோ, மண்டலை*  

- மியான்மர் - மியான்மர் சீர் நேரம்

### இந்தியப் பெருங்கடல்

- கொக்கோசு (கீலிங்) தீவுகள்
# வைகறை

க்கு முன்னரான காலைப்பொழுது என சிலவேளைகளில் கருதப்படுகின்றது. சிலவேளை சூரியோதத்தைக் குறிப்பிடுவதாகக் கருதப்படுகின்றது.]]  

**வைகறை** (*Dawn*) அல்லது **விடியற் காலை** அல்லது **அதிகாலை** சூரியோதயத்திற்கு முன் ஏற்படும் மெல்லொளிக்கு முன்னான நேரமாகும். இது சூரியன் காலையில் கிழக்குத் திசையில் உதிப்பதற்கும், அதற்கு சுமார் மூன்று மணி நேரத்திற்கு முன்னர் உள்ள நேரத்திற்கும் இடைப்பட்ட காலப்பொழுதாகும். அதாவது பிரம்ம முகூர்த்தம் என்று குறிப்பிடப்படும் (அதி)காலை மூன்று மணி முதல் காலை ஆறு மணி வரையிலான பொழுதே அதிகாலை எனப்படுகிறது. நம் காதுகளுக்கு இனிமை தரும் கூவலைத் தந்திடும் சேவலின் குரல் கேட்டிடும் பொழுதாகும்.இக்காலம் முன் சூரியோதய சந்தியொளி அல்லது சூரியோதய காலம் எனவும் அழைக்கப்படும். மார்கழி மாத அதிகாலையில் வைணவ அன்பர்கள் நாமசங்கீர்த்தனம் செய்தும், சைவ அன்பர்கள் வீதிகளில் பசனை பாடியும் அதிக அளவில் ஆக்சிசனை சுவாசிக்கின்றனர். அந்நேரத்தில் நடைப்பயிற்சி மேற்கொள்பவர்கள் ஆரோக்கியத்துடன் வாழ்கின்றனர். ஆரோக்கியம் மட்டுமன்றி புத்தி கூர்மை உடையவராகவும், திறமையுள்ளவராகவும் திகழ்பவர்கள் அதிகாலை எழுபவர்கள். அதிகாலை தூக்கத்திலிருந்து எழுபவர்கள் கண்பார்வை அதிக வயது வரை நன்றாக இருக்கும். சர்க்கரை நோயாளிகள் தங்களுடைய அதிகரிக்கும் உடலின் அதிகாலை சர்க்கரை அளவை, அதிகாலை, மிதமான உடற்பயிற்சிகள் மூலம் குறைக்கலாம்.
# பில்லேசுவர் தேவாலயம்


**பில்லேசுவர் தேவாலயம்** (*Billeswar Devalaya*) இந்தியாவின் அசாம் மாநிலம் நல்பாரியில் உள்ள ஒரு பழமையான இந்து கோவிலாகும். இக்கோவில் சிவனுக்காக அர்ப்பணிக்கப்பட்டுள்ளது. 500 ஆண்டுகளுக்கு முன் இக்கோவில் கட்டப்பட்டதாக கருதப்படுகிறது. துர்கா பூசையின் போது எருமை உள்ளிட்ட விலங்குகள் மற்றும் பறவைகளை பலியிடுவது இந்த கோவிலில் பழங்கால பாரம்பரியம் மற்றும் சடங்காகும். இச்சடங்கு பலியைக் காண ஆயிரக்கணக்கான பக்தர்கள் கோவிலில் குவிந்து வணங்குவர்.
# வசுதேவர் தேவாலயம்



**வசுதேவர் தேவாலயம்** (*Basudev Devalaya*) இந்தியாவின் அசாம் மாநிலம் நல்பாரியில் உள்ள பலிகாரியா கிராமத்தில் அமைந்துள்ள ஒரு பழமையான இந்து கோவிலாகும். இக்கோவில் வசுதேவருக்காக அர்ப்பணிக்கப்பட்டுள்ளது. 1714-1744 ஆம் ஆண்டு காலத்தில் அகோம் மன்னர் சுதன்பா இக்கோவிலைக் கட்டினார்.  
## வரலாறு
வசுதேவர் தேவாலயத்தில் சுவாரசியமான ஒரு கதை இணைக்கப்பட்டுள்ளது. உள்ளூர் நாட்டுப்புறக் கதைகளின்படி, ஒருமுறை மீனவரின் மீன்பிடி வலை ஏழு நாட்களுக்கு செயமங்கல் பீல் எனப்படும் குளத்தில் சிக்கிக்கொண்டது. ஏழாவது நாளில், கடா ககர் என்ற உள்ளூர்வாசி, வசுதேவர் அந்த மீன்பிடி வலையிலிருந்து விடுபட விரும்புவதாகக் கனவு கண்டார். கனவு பற்றிய செய்தி அகோம் மன்னர் சுதன்பாவுக்கும் எட்டியது. உடனடியாக அந்த இடத்தில் இருந்த இரண்டு கற்களை அகற்ற அவர் முயன்றார். ஆனால், முயற்சி தோல்வியடைந்ததால் அங்கேயே வசுதேவருக்கு கோயிலைக் கட்டினார்.
# தர்மசாலா சட்டமன்றத் தொகுதி


**தர்மசாலா சட்டமன்றத் தொகுதி** (*Dharamshala Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 18 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | ஆர். கே. சந்த் | இந்திய தேசிய காங்கிரஸ் |  |
| 1972 | சந்தர் வேர்கர் | இந்திய தேசிய காங்கிரஸ் |  |
| 1977 | பிரிஜ் லால் | ஜனதா கட்சி |  |
| 1982 | பிரிஜ் லால் | பாரதிய ஜனதா கட்சி |  |
| 1985 | மூல் ராஜ் பாதா | இந்திய தேசிய காங்கிரஸ் |  |
| 1990 | கிஷன் கபூர் | பாரதிய ஜனதா கட்சி |  |
| 1993 | கிஷன் கபூர் | பாரதிய ஜனதா கட்சி |  |
| 1998 | கிஷன் கபூர் | பாரதிய ஜனதா கட்சி |  |
| 2003 | சந்திரேஷ் குமாரி | இந்திய தேசிய காங்கிரஸ் |  |
| 2007 | கிஷன் கபூர் | பாரதிய ஜனதா கட்சி |  |
| 2012 | சுதிர் சர்மா | இந்திய தேசிய காங்கிரஸ் |  |
| 2017 | கிஷன் கபூர் | பாரதிய ஜனதா கட்சி |  |
| 2019 | விஷால் நெஹ்ரியா | பாரதிய ஜனதா கட்சி |  |
| 2022 | சுதிர் சர்மா | இந்திய தேசிய காங்கிரஸ் | } |
**குறிப்பு**
# பின்னிரவு

**பின்னிரவு** என்பது இரவு பத்து மணியிலிருந்து இரவு இரண்டு மணிக்கு இடைப்பட்ட காலப்பொழுதாகும். ஒவ்வோர் ஆங்கிலப் புத்தாண்டும் மார்கழி மாதம் (2023 ஆம் ஆண்டு மார்கழி மாதம் 16 ஆம் நாள்) பின்னிரவில் பிறக்கும்.  

1994 ஆம் ஆண்டு மணிமேகலை பிரசுரம் வெளியீடு மூலமாக தமிழ்வாணன் அவர்களின் 'பின்னிரவு' என்ற புத்தகம் வெளியிடப்பட்டது.  

2022 ஆம் ஆண்டு திசம்பர் 14 ஆம் நாள் 'பின்னிரவு' நடைபெற்ற உலகக் கால்பந்து இரண்டாவது அரையிறுதிப் போட்டியில் மொரோக்கோ அணி, பிரான்சு அணியால் தோற்கடிக்கப்பட்டது.
# மண்டகத்தே பறவைகள் சரணாலயம்



**மண்டகத்தே பறவைகள் சரணாலயம்** (*Mandagadde Bird Sanctuary*) இந்தியாவின் கர்நாடக மாநிலத்தில் உள்ள சிமோகா மாவட்டத்தில் அமைந்துள்ளது. சிமோகா நகரிலிருந்து 30 கிலோமீட்டர் தொலைவிலுள்ள மண்டகத்தே கிராமத்திற்கு அருகில் இத்தீவு அமைந்துள்ளது. 1.14 ஏக்கர் பரப்பளவில் அமைந்துள்ள இந்த தீவு காடுகளாலும் துங்கா நதியாலும் சூழப்பட்டுள்ளது. சிமோகாவிலிருந்து தீர்த்தல்லி வரை செல்லும் தேசிய நெடுஞ்சாலைக்கு மிக அருகில் சரணாலயம் உள்ளதால் இங்கு எளிதில் சென்றடைய முடியும். வற்றாத துங்கா நதியால் சூழப்பட்ட தீவு என்பதால், இந்த இடத்திற்கு புலம்பெயர்ந்த பறவைகள் வந்து அடைகாக்கும்.  

## சரணாலயம்
நாட்டிலுள்ள 20 முக்கியமான சரணாலயங்களில் ஒன்றான மண்டகத்தே சரணாலயம் சூலை மற்றும் செப்டம்பர் மாதங்களில் பறவைகளை அதிக அளவில் ஈர்க்கிறது. சூலை முதல் செப்டம்பர் வரை, ஆகத்து மாதத்தின் உச்ச பருவத்தில், பல வகையான பறவைகள் சரணாலயம் உள்ள இத்தீவில் முட்டையிடுகின்றன. பருவமழையின் போது துங்கா நதியில் தீவு ஓரளவு மூழ்கும் என்பதால் பறவைகள் கூடு கட்ட மரங்களின் மேல் கிளைகளை விரும்புகின்றன.  

பருவ காலத்திதில் 5,000 எண்ணிக்கைக்கும் மேற்பட்ட பறவைகள் கூடு கட்டுவதற்கு இந்த சரணாலயம் ஒரு முக்கியமான இடமாகும். வினோதமான இச்சிறிய தீவில் கொக்கு, கரும்புள்ளி மீன்கொத்தி, வெண் கழுத்து நாரை, இராக் கொக்கு, அகலவாய் நாரை போன்ற பல்வேறு வகை பறவைகள் இங்கு காணப்படுகின்றன. பல்வேறு வகையான பறவைகளை பார்வையிட கண்காணிப்பு கோபுரம் அமைக்கப்பட்டுள்ளது. கூடு கட்டும் பறவைகளை நெருக்கமாகப் பார்க்க இங்கு படகு சவாரியும் செய்யலாம்.  

## பறவைகள்

பருவ காலத்தில் மூன்று வகையான புலம்பெயர்ந்த பறவைகள் சரணாலயத்தின் பசுமையான சுற்றுப்புறங்களுக்கு கூட்டமாக வந்து டிசம்பர் மாதம் வரை இருக்கின்றன.  

- மைடன் கொக்கு
- பாம்புத் தாரா
- சின்ன நீர்க்காகம்

ஆகத்து மாதம் நிலவும் உச்ச பருவத்தில், 5,000 எண்ணிக்கைக்கும் மேற்பட்ட பறவைகள் சரணாலயத்திற்கு வருகை தருவதாக மதிப்பிடப்பட்டுள்ளது.  
மண்டகத்தேக்கு சிமோகாவிலிருந்து 30 கிலோமீட்டரும் மங்களூரிலிருந்து 140 கிலோமீட்டரும் பெங்களூரில் இருந்து 345 கி.மீ. தொலைவிலும் உள்ளது.
# முற்பகல்


**முற்பகல்** என்பது பகற்பொழுதில் 8 மணி முதல் நண்பகல் 12 மணிக்கு முன்பு வரை உள்ள இடைப்பட்ட காலப்பொழுதாகும். திருவள்ளுவர் அருளிய திருக்குறளில்,  

**பிறர்க்கின்னா முற்பகல் செயிற் றமக்கின்னா**  

**பிற்பகல் தாமே விளையும்**  

என்று முற்பகலில் ஒருவர் பிறருக்குத் தீங்கு விளைவித்தால், பிற்பகலில் அதன் விளைவாக அவருக்குத் தீங்கு ஏற்படும் என்று குறிப்பிடுகிறார்.  

**முற்பகல் செய்தான் பிறன் கேடு தன்கேடு பிற்பகல்**  

என்று இளங்கோ அடிகளால் அருளப்பட்ட சிலப்பதிகாரம், அதே கருத்தை முற்பகல் வார்த்தையுடன் தெளிவுபடுத்துகிறது.
# தண்டையார்பேட்டை மெற்றோ நிலையம்


**தண்டையார்பேட்டை மெற்றோ நிலையம்** (*Tondiarpet metro station*) என்பது சென்னை மெற்றோவின் வழித்தடம் 1-ன் விரிவாக்கத்தில் உள்ள ஒரு மெற்றோ தொடருந்து நிலையம் ஆகும். இது நீல வழித்தடத்தில் (சென்னை மெட்ரோ) உள்ள 26 நிலையங்களில் ஒன்றாகும். இந்த நிலையம் தண்டையார்பேட்டை உள்ளிட்ட சென்னையின் பிற வடக்கு பகுதிகளுக்குச் சேவை செய்கிறது.  

## நிலைய அமைப்பு
| **எம்** | இடைத்தளம் | கட்டணக் கட்டுப்பாடு, நிலைய முகவர், பயணச்சீட்டு/ அட்டை, கடைகள் |
| --- | --- | --- |
| **பி** | <span>**தளம் 1**

</span><span>**தெற்கு நோக்கி**</span> | நோக்கி → சென்னை சர்வதேச விமான நிலையம் <small>அடுத்த நிறுத்தம் தியாகராய கல்லூரி</small> |
| <small></small> |  |  |
| <span>**தளம் 2**

</span><span>**வடக்கு நோக்கி**</span> | நோக்கி ← விம்கோ நகர் <small>அடுத்த நிலையம் புதுவண்ணாரப்பேட்டை</small> | } |

## வரலாறு
இந்த நிலையம் 14 பிப்ரவரி 2021 அன்று நீலத்தடத்தின் வடக்கு விரிவாக்கத்தின் தொடக்கத்துடன் திறக்கப்பட்டது.  

## மேலும் பார்க்கவும்

- சென்னை மெட்ரோ நிலையங்களின் பட்டியல்
- சென்னையில் உள்ள ரயில் நிலையங்கள்
# அர்த்தசாமம்

**அர்த்தசாமம்** என்பது நடுஇரவு என்றும், நள்ளிரவு என்ற பெயரிலும் அழைக்கப்படுகிறது. இதுவே அர்த்த ராத்திரி என்றும் குறிப்பிடப்படுகிறது.  

விசுவரூப தரிசனம், காலச்சந்தி, உச்சிக்காலம், சாயரட்சை, **அர்த்தசாமம்** ஆகியவை முறையே, கோயில்களில், அதிகாலை, காலை, நண்பகல், மாலை, நள்ளிரவு நேரங்களில் நடத்தப்படும் பூசைகளாகும். இவற்றில் நள்ளிரவுப் பூசையானது, கோயில் நடை சாத்தும் நேரத்திற்கு முன்னர் செய்விக்கப்படும் அர்த்தசாமப் பூசையாகும். மதுரை மீனாட்சி சுந்தரேசுவரர் கோயில் அர்த்தசாமப் பூசை இரவு 8 மணிக்கு நடைபெறுகிறது. திருச்செந்தூர் சுப்பிரமணியசுவாமி கோயில் அர்த்தசாமப் பூசையானது இரவு மணி 9:45 முதல் 10:30 வரையிலான இடைப்பட்ட நேரத்தில் செய்விக்கப்படுகிறது.
# பாலம்பூர் சட்டமன்றத் தொகுதி


**பாலம்பூர் சட்டமன்றத் தொகுதி** (*Palampur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 19 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | குஞ்ச் பெகாரி லால் புடேல் | இந்திய தேசிய காங்கிரஸ் |  |
| 1972 | குஞ்ச் பெகாரி லால் புடேல் | இந்திய தேசிய காங்கிரஸ் |  |
| 1977 | சர்வன் குமார் | ஜனதா கட்சி |  |
| 1982 | சர்வன் குமார் | பாரதிய ஜனதா கட்சி |  |
| 1985 | பிரிஜ் பெகாரி லால் புடேல் | இந்திய தேசிய காங்கிரஸ் |  |
| 1990 | சாந்த குமார் | பாரதிய ஜனதா கட்சி |  |
| 1993 | பிரிஜ் பெகாரி லால் புடேல் | இந்திய தேசிய காங்கிரஸ் |  |
| 1998 | பிரிஜ் பெகாரி லால் புடேல் | இந்திய தேசிய காங்கிரஸ் |  |
| 2003 | பிரிஜ் பெகாரி லால் புடேல் | இந்திய தேசிய காங்கிரஸ் |  |
| 2007 | பர்வீன் குமார் | பாரதிய ஜனதா கட்சி |  |
| 2012 | பிரிஜ் பெகாரி லால் புடேல் | இந்திய தேசிய காங்கிரஸ் |  |
| 2017 | ஆசீஷ் புடேல் | இந்திய தேசிய காங்கிரஸ் |  |
| 2022 | ஆசீஷ் புடேல் | இந்திய தேசிய காங்கிரஸ் | } |
# ஆண்ட்வெப்


***ஆண்ட்வெப்*** (*AntWeb*=எறும்புவலை) என்பது எறும்புகள் பற்றிய முன்னணி தகவல்களைக் கொண்ட இணையத் தரவுத்தளமாகும். இது எறும்பு மாதிரிகள் படங்கள் மற்றும் பதிவுகள் மற்றும் இயற்கை வரலாற்றுத் தகவல்களைச் சேமித்துள்ளது. நவம்பர் 2014 நிலவரப்படி 35,000 உயிரலகு எறும்புகளில் 490,000க்கும் மேற்பட்ட மாதிரிகளை ஆவணப்படுத்துகிறது. இது 2002-ல் பிரையன் எல். பிஷரால் அமைக்கப்பட்டது. மேலும் இதை நிறுவ அமெரிக்க டாலர்கள் 30,000 செலவானது.
# சாசபை மான்


**சாசபை மான்** (*common tsessebe* அல்லது *sassaby* ) என்பது டமலிஸ்கஸ் *லுனாடஸின்* தெற்கு, துணையினம் என்று பரிந்துரைக்கப்பட்ட மறிமான் ஆகும். இருப்பினும் சில ஆய்வாளர்கள் இதை ஒரு தனி இனமாக அங்கீகரித்துள்ளனர். இது பங்வேலு செசபி உடன் மிக நெருங்கிய தொடர்புடையது, சில சமயங்களில் ஒரு தனி இனமாகவும் கருதுகின்றனர். அங்கோலா, சாம்பியா, நமீபியா, போட்சுவானா, சிம்பாப்வே, எசுவாத்தினி (முன்னர் ஸ்வாசிலாந்து), தென்னாப்பிரிக்கா ஆகிய நாடுகளில் சாசபை மான்கள் காணப்படுகின்றன.  

சாசபை மான் ஆப்பிரிக்காவில் உள்ள அதிவேக மறிமான்களில் ஒன்றாகும் இது மணிக்கு 90 கிமீ வேகத்தில் ஓடக்கூடியது.  

## விளக்கம்
வில் நெருக்கமான காட்சி]]  
வளர்ந்த சாசபை மான்கள் 150 முதல் 230 செ.மீ. வரை இருக்கும். இவை மிகப் பெரிய விலங்குகளாகும், சராசரியாக ஆண் மான்களின் எடை 137 கிலோ மற்றும் பெண் மான்களின் எடை 120 கிலோ இருக்கும். இவற்றின் கொம்புகள் பெண் மான்களுக்கு 37 செமீட்டரும், ஆண் மான்களுக்கு 40 செமீ வரையும் இருக்கும். ஆண் மான்களின் கொம்பின் அளவு தன் பிராந்தியத்தை பாதுகாத்தில், பெண் மானை ஈர்த்தல் போன்றவற்றில் முக்கியப் பங்கு வகிப்பதாக கருதப்படுகிறது. இனப்பெருக்க காலத்தில் சாசபை ஆண் மான் தனக்கென ஒரு எல்லையை வகுத்து பல பெண் மான்களுடன் சேர்ந்து வாழும். ஆண் மான்கள் சில குறிப்பிட்ட நடத்தைகள் வழியாக தன் பிரதேசத்தை அறிவிக்கிறது. தன் முகத்தை செடி கொடிகளில் தேய்த்தும், ஒரு குறிப்பிட்ட எல்லையில் சாணம் போட்டும் எலையை நிர்ணயித்துக் கொள்ளும்.  

## உணவு மற்றும் வாழ்விடம்
சாசபை மான்கள் முதன்மையாக புல்வெளிகள், திறந்த சமவெளிகள் , சிறிய மரங்கள் கொண்ட சவன்னாக்கள் ஆகியவற்றில் மேய்ந்து வரும் தாவர உண்ணியாகும். இவை சரிவான மேட்டு நிலங்களிலும், கடல் மட்டத்திலிருந்து 1500 மீட்டடரைவிட குறைந்த சமதள நிலப்பகுமிகளிலும் மிகவும் அரிதாகவே காணப்படுகின்றன. செரெங்கேட்டியில் காணப்படும் சாசபை மான்கள் வழக்கமாக காலை 8:00 மணி முதல் 9:00 மணி வரையிலும், மாலை 4:00 மணிக்குப் பின்னரும் மேயும். உணவளிக்கும் முன்னும் பின்னும் உள்ள நேரதில் ஓய்வு எடுத்து செரிமானம் செய்தல் அல்லது நீர் அருந்துதல் ஆகியவற்றை மேற்கொள்கி்றன. சாசபை மான்கள் ஒரு சாத்தியமான நீர் ஆதாரத்தை அடைய 5 கிமீ வரை பயணிக்கக் கூடியன.  

## இனப்பெருக்கம்

வில் ஒரு இளம் மான்]]  
சாசபை பெண் மான்கள் ஆண்டுக்கு ஒரு குட்டி என்ற விகிதத்தில் இனப்பெருக்கம் செய்கிறது. குட்டிகள் இரண்டு முதல் மூன்றரை ஆண்டுகளில் பாலியல் முதிர்ச்சி அடைகின்றன. இனச்சேர்க்கைக்குப் பிறகு, சாசபை மானின் கர்ப்ப காலம் ஏழு மாதங்கள் இருக்கும். ஆண் மான்கள் பெண் மான்களுக்காக சேர்க்கைத் தொடங்கும் காலம், பிப்ரவரி நடுப்பகுதியில் தொடங்கி மார்ச் வரை ஆகும். ) (b) இன் பிரிவு 55(2) (b) இன் கீழ் வேட்டை விளையாட்டுக்காக அதிகப்படியாக உள்ள சாசபை மான்களை தென்னாப்பிரிக்க தேசிய பூங்காக்களில் இருந்து வாங்கலாம்.  

சட்டப்பூர்வமாக, ஜாம்பியா, ஜிம்பாப்வே, போட்ஸ்வானா, நமீபியா, தென்னாப்பிரிக்கா ஆகிய நாடுகளில் சில விளையாட்டு மேலாண்மை நிறுவனங்களிலும், வேட்டை விளையாட்டு பண்ணைகள் போன்ற இடங்களில், சாசபை மானின் தலையை அலங்காரப் பொருளாக பயன்படுத்த வேட்டையாட அனுமதி உள்ளது.  

தென்னாப்பிரிக்காவில் முந்தைய காலத்தில் (1840) கோபோ என்றழைக்கப்படும் ஒரு ஆடையை உருவாக்குவதற்கு சாசபை மான்களுக்கு அதிக தேவை இருந்தது. அந்த ஆடையில் மானின் வால் கழுத்தின் பின்பகுதியில், குதிரைவால் கொண்டை போல் அமைந்திருக்கும்.
# கௌதம சித்தார்தன்

**கௌதம சித்தார்தன்** (*Gowthama Siddarthan*) நவீன தமிழ் இலக்கியத்தில் சிறுகதை, கட்டுரை, கவிதை, சினிமா விமர்சனம், இலக்கிய விமர்சனம் என தீவிரமாக இயங்கி வருகிறார். இவர் இதற்கு முன்பு உன்னதம் என்ற தீவிர இலக்கிய நடதியுள்ள நிலையில், தற்போது தமிழி என்ற பெயரில் நாளிதழ் வடிவிலான இலக்கிய இதழைத் தொடங்கியுள்ளார். தனது தமிழி இதழை பழங்குடியினர், விளிம்புநிலை மக்களைக் கொண்டு வெளியிடச் செய்து வருகிறார். இப்படி விளிம்புநிலை மக்களை இலக்கிய இதழை வெளியிடச் செய்வது தமிழ் இலக்கிய உலகில் முற்றிலும் ஒரு புதிய நிகழ்வாகும்.  

கௌதம சித்தார்த்தன் தமிழ்ச் சிறுகதை எழுத்தாளர்களுள் குறிப்பிட்டுச் சொல்லக் கூடிய ஒருவராவார். தமிழ்ச் சிறுகதைகள் குறித்துக் கறாரான பார்வை உடையவரான இவர் ‘பொம்மக்கா’, ‘பச்சைப் பறவை’ ஆகிய சிறுகதைத் தொகுப்புகளை வெளியிட்டு உள்ளார். பின்நவீனத்துவ பாணியைச் சிறுகதை என்னும் புனைவுக்குள் கொண்டுவந்த செயற்பாட்டில் இவருக்கும் பங்குண்டு. கொங்கு வட்டாரத்தில் கிராமியப் பகுதியின் நம்பிக்கை, சடங்குகள் குறித்த நாட்டார் வாழ்வியலையும் கதைகளாக்குகிறார். கொங்கு வட்டாரத்தை கதைக்களமாகவும், கொங்கு வட்டாரச் சொற்களை எழுத்துக்களாகவும் பயன்படுத்துவது இவரது சிறப்பாகும்.  
## எழுதிய நூல்கள்
1. ஆயுத வியாபாரத்தின் அரசியல்
1. உலக சினிமாவும் தமிழ் அடையாளமும்
1. கருத்து சுதந்திரத்தின் அரசியல்
1. சாதி அரசியல் அதிகாரம்
1. பொம்மக்கா
1. மூன்றாவது சிருஷ்டி
1. யாராக இருந்து எழுதுவது
1. சங்ககால சாதி அரசியல்
1. பச்சைப் பறவை
1. முருகன் - விநாயகன்
1. தமிழ் சினிமாவின் மயக்கம்
# உமாசந்திரன்


**உமாசந்திரன்** (14 ஆகத்து 1914 – 11 ஏப்ரல் 1994)) தமிழ்நாட்டில் வாழ்ந்த தமிழ் எழுத்தாளர். முள்ளும் மலரும் எனற இவரது புதினம் 1978ஆம் ஆண்டில் திரைப்படமாக வெளிவந்தது. இவரது இயற்பெயர் பூர்ணம் ராமச்சந்திரன்.  

## பிறப்பு
உமாசந்திரன் சொந்தவூர் தமிழ்நாட்டில் திருநெல்வேலி மாவட்டத்தில் உள்ள முன்னீர்பள்ளம் ஆகும். அவ்வூரிலுள்ள சிவன் கோவிலுள்ள பூர்ணகிருபேசுவரைப் போற்றி இவர் குடுபத்து ஆண்கள் பெயருக்கு முன்னால் பூர்ணம் என்னும் அடைமொழியை இணைப்பது வழக்கம். இவர் தந்தை பூர்ணம் கிருபேசுவர ஐயர் ஆந்திர மாநிலம் விசாகபட்டினத்தில் பணியாற்றியபொழுது, அங்கு 1914 ஆகத்து மாதம் 14ஆம் நாள் இவர் பிறந்தார். இவர் தாயின் பெயர் உமாபார்வதி; இவர் தம்பியர் பெயர் பூர்ணம் விசுவநாதன், பூர்ணம் சோமசுந்தரம், பூர்ணம் பாலகிருட்டிணன் இவர் தம்பியர்.  

## படைப்புகள்
1. அன்புச்சுழல்
1. அன்புள்ள அஜிதா
1. ஆகாயம் பூமி
1. ஒன்றிய உள்ளங்கள்
1. காயகல்பம்; 1998; *இதயம் பேசுகிறது* இதழில் வெளிவந்த தொடர்
1. முள்ளும் மலரும், கல்கி நடத்திய வெள்ளிவிழா நாவல் போட்டியில் முதற்பரிசு பெற்றது தமிழ் இலக்கிய வரலாறு - சி. பாலசுப்பிரமணியன்; 27ஆம் பதிப்பு 1998; மணமலர் பதிப்பகம், சென்னை; பக். 356
1. பாசவியூகம்
1. புகையும் பொறியும்
1. பொழுது புலர்ந்தது
1. வாழ்வுக்கு ஒரு தாரகை
1. வானொலியில் சங்கமித்த இதயங்கள்

### மொழிபெயர்ப்புகள்
1. பன்கர்வாடி - வெங்கடேஷ் மாட்கூல்கர் எழுதிய மராத்தியப் புதியனம்; நேசனல் புக் டிரஸ்ட்

## சான்றடைவு
# மகாகவி பாரதி நகர்



**மகாகவி பாரதி நகர்** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில், 13.125800°N, 80.262100°E என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 28 மீட்டர் உயரத்தில் அமைந்துள்ள ஒரு புறநகர்ப் பகுதியாகும். சுருக்கமாக, எம். கே. பி. நகர் என்றும் அழைக்கப்படும் இப்பகுதிக்கு, வியாசர்பாடி, கொடுங்கையூர், பெரம்பூர், எருக்கஞ்சேரி, சத்தியமூர்த்தி நகர், கவியரசு கண்ணதாசன் நகர் மற்றும் முல்லை நகர் ஆகியவை அருகிலுள்ள முக்கியமான ஊர்களாகும்.  

சென்னை மாநகரப் போக்குவரத்துக் கழகம் மூலம், மகாகவி பாரதி நகர் பகுதிக்கு பேருந்து சேவைகள் அளிக்கப்படுகின்றன. இங்கு பேருந்து நிலையம் அமையப் பெற்றுள்ளதால், இங்கிருந்தும் சென்னை மாநகரின் பல பகுதிகளுக்கும் பேருந்துகள் இயக்கப்படுகின்றன. சென்னை மாநகரப் பேருந்துகளில் மூத்த குடிமக்கள் இலவசமாகப் பயணிக்கும் பொருட்டு, அதற்குரிய டோக்கன் 2022 ஆம் ஆண்டு திசம்பர் 21 ஆம் நாள் முதல் வழங்கப்படுகிற சென்னை மாநகரப் போக்குவரத்துக் கழக அலுவலகங்களில், மகாகவி பாரதி நகர் பேருந்து நிலையமும் ஒன்று. இங்கிருந்து சுமார் 3 கி.மீ. தூரத்திலேயே வியாசர்பாடி ஜீவா தொடருந்து நிலையம் அமைந்துள்ளது. சுமார் 5.5 கி.மீ. தூரத்திலுள்ள பேசின் பாலம் சந்திப்பு தொடருந்து நிலையம் மூலமும் இங்குள்ள மக்கள் பலனடைகின்றனர். இந்தியா முழுவதும் பயணம் செய்து கொள்ளும் வகையில் அமைந்துள்ள புரட்சித் தலைவர் டாக்டர் எம். ஜி. இராமச்சந்திரன் மத்திய இரயில் நிலையம், மகாகவி பாரதி நகர் பகுதியிலிருந்து சுமார் 8 கி.மீ. தொலைவிலுள்ளது. இங்கிருந்து 32 கி.மீ. தொலைவில் சென்னை பன்னாட்டு வானூர்தி நிலையம் அமைந்துள்ளது.  

சென்னையிலுள்ள 135 காவல் நிலையங்களில் மகாகவி பாரதி நகர் காவல் நிலையமும் ஒன்று.  

மகாகவி பாரதி நகர் பகுதியானது, பெரம்பூர் (சட்டமன்றத் தொகுதி)க்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# பப்பீர்

**பப்பீர்** (*PubPeer*) என்பது ஒரு வலைத்தளம் ஆகும். இது வெளியிடப்பட்ட ஆய்வுக் கட்டுரைகளை, பயனர்கள் விவாதிக்கவும் மதிப்பாய்வு செய்யவும் அனுமதிக்கிறது. எனவே, இது ஆய்வுக்கட்டுரை வெளியீட்டிற்குப் பிந்தைய சக மதிப்பாய்வு தளமாச் செயல்படுகிறது.  

இந்தத் தளம் ஒரு விமர்சனத் தளமாகச் செயல்படுகிறது. இத்தளம் பல உயர்மட்ட ஆவணங்களில் உள்ள குறைபாடுகளை சுட்டிக்காட்டியும், சில சந்தர்ப்பங்களில் வெளியிடப்பட்ட ஆய்வு முடிவுகளைத் திரும்பப் பெறவும் வழி வகுத்ததோடு அறிவியல் மோசடிகளையும் வெளிக்கொணர்ந்துள்ளது. இதனைத் திரும்பப் பெறுதல் வலைப்பூ குறிப்பிட்டுள்ளது. பெரும்பாலான தளங்களுக்கு மாறாக, இது அநாமதேய வெளியீட்டிற்கு பிந்தைய கருத்துரையை அனுமதிக்கிறது. இது ஒரு சர்ச்சைக்குரிய அம்சமாகும். இதன் வெற்றிக்கான முக்கிய காரணியாக இதுவே உள்ளது. இதன் விளைவாக, பப்பீர் மீது சில பயனர்கள் அவதூறு குற்றச்சாட்டுகள் சுமத்தப்பட்டன. இதற்கேற்ப இணையதளம் இப்போது வர்ணனையாளர்கள் பொதுவில் சரிபார்க்கக்கூடிய உண்மைகளை மட்டுமே பயன்படுத்த வேண்டும் எனத் தெரிவித்தது.  

## மேலும் பார்க்கவும்

- ஜர்னல் கிளப்
- JournalReview.org
- பப்லோன்சு
# சாகோடி


**சாகோடி** (*Chakodi*) என்றும் **சகோடி** அழைக்கப்படுவது மொறுமொறுப்பான இந்தியக் கார நொறுக்குத்தீனியாகும். இதனைத் தமிழகத்தில் ஆந்திரா முறுக்கு என்பர். சாகோடி அரிசி மாவினைக் கொண்டு செய்யப்படுகிறது. இது வட்ட வடிவில் சிறிய அளவில் இருக்கும்.  

## தேவையான பொருட்கள்
சாக்கோடி செய்ய அரிசி மாவு மற்றும் மிளகாய்ப் பொடி தேவைப்படுகிறது.
# பீகாரில் இருந்து திகார் வரை



**பீகாரில் இருந்து திகார் வரை**: என்பது ஒர் அரசியல் புத்தகமாகும். அரசியல் பயணம் குறித்த இந்நூல் சவகர்லால் நேரு பல்கலைக்கழகத்தின் தலைவரும், பெகுசராய் மக்களவைத் தொகுதியின் வேட்பாளருமான முன்னாள் இந்திய பொதுவுடமை கட்சி உறுப்பினருமான கண்ணையா குமாரால் எழுதப்பட்ட ஒரு நினைவுக் குறிப்புமாகும். தற்போது இவர் இந்திய தேசிய காங்கிரசின் அரசியல்வாதியாக உள்ளார். இது 3 அக்டோபர் 2016 ஆம் ஆண்டு அக்டோபர் மாதம் 3 ஆம் தேதியன்று வெளியிடப்பட்டது.  

## கதை
கண்ணையா குமார் தனது குழந்தைப் பருவம் முதல் திகார் சிறை வரையிலான வாழ்க்கையைப் பற்றி இந்தப் புத்தகத்தில் எழுதியுள்ளார்.
# ஊட்டி வர்க்கி


**ஊட்டி வர்க்கி** (*Ooty varkey*) என்பது கோதுமை மாவு, அரிசி, ரவை, தண்ணீர், நெய், சர்க்கரை மற்றும் உப்பு ஆகியவற்றால் செய்யப்படும் ஒரு வகை பிஸ்கட் உணவு ஆகும். இது நன்கு வறுத்ததாகவோ அல்லது சுடப்பட்டதாக இருக்கலாம். இது பிரெஞ்சு அடுமனையின் உள்ளூர் காலனித்துவ கால மறு தயாரிப்பாகக் கருதப்படுகிறது.  

## வரலாறு
இந்தியாவில் காலனி ஆதிக்கத்திலிருந்தே, ஊட்டி வர்க்கிக்கு பிரபலமானது. இது எப்படி, எப்போது வந்தது, எப்படி வர்கி என்று அழைக்கப்பட்டது என்பது யாருக்கும் தெரியாது.  

## புவிசார் குறியீடு முயற்சிகள்
ஊட்டி அடுமனை உரிமையாளர்கள் சங்கத் தலைவர் ஊட்டி வர்க்கிக்கு புவிசார் குறியீடு வழங்கினால், ஊட்டியில் உள்ள அடுமனைகளுக்கு வரப்பிரசாதமாக அமையும் எனத் தெரிவித்தார். வர்க்கி தயாரிப்பதற்கான பொருட்களை உள்ளூரிலிருந்தே பெறுகிறார்கள். ஊட்டியில் உள்ள நீர் மற்றும் வானிலையின் பண்புகள் வர்க்கிக்கு தனித்துவமான சுவையை அளிக்கிறது.  

## விலங்கு கொழுப்பு
ஊட்டி வர்க்கியில் விலங்குகளின் கொழுப்பு இல்லை. ஊட்டியில் 90க்கும் மேற்பட்ட வர்கி உற்பத்தியாளர்கள் உள்ளனர். இவர்களில் யாரும் விலங்குகளின் கொழுப்பை வர்க்கி உற்பத்தியில் பயன்படுத்துவதில்லை.  
## இதனையும் காண்க
- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# ஆனி சட்டமன்றத் தொகுதி



**ஆனி சட்டமன்றத் தொகுதி** (*Anni Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது குல்லு மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 25 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1977 | ஈஸ்வர் தாஸ் | இந்திய தேசிய காங்கிரஸ் |  |
| 1982 | குப் ராம் | பாரதிய ஜனதா கட்சி |  |
| 1985 | ஈஸ்வர் தாஸ் | இந்திய தேசிய காங்கிரஸ் |  |
| 1990 | குப் ராம் | பாரதிய ஜனதா கட்சி |  |
| 1993 | ஈஸ்வர் தாஸ் | இந்திய தேசிய காங்கிரஸ் |  |
| 1998 | ஈஸ்வர் தாஸ் | இந்திய தேசிய காங்கிரஸ் |  |
| 2003 | ஈஸ்வர் தாஸ் | இந்திய தேசிய காங்கிரஸ் |  |
| 2007 | கிஷோரி லால் | பாரதிய ஜனதா கட்சி |  |
| 2012 | குப் ராம் | இந்திய தேசிய காங்கிரஸ் |  |
| 2017 | கிஷோரி லால் | பாரதிய ஜனதா கட்சி |  |
| 2022 | லோகேந்தர் குமார் | பாரதிய ஜனதா கட்சி | } |
# கோவூர் சட்டமன்றத் தொகுதி

**கோவூர் சட்டமன்றத் தொகுதி** (*Kovur Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். நெல்லூர் மாவட்டத்தில் உள்ள 8 தொகுதிகளில் இதுவும் ஒன்று. இது முன்னர் புச்சிரெட்டிபாலம் சட்டமன்றத் தொகுதி என அழைக்கப்பட்டது.  

ஒய். எஸ். ஆர். காங்கிரசு கட்சியின் நல்லபரெட்டி பிரசன்ன குமார் ரெட்டி தற்போது இத்தொகுதியின் சட்டமன்ற உறுப்பினராக உள்ளார்.  

## கண்ணோட்டம்
இது பிரகாசம் மாவட்டத்தில் உள்ள கந்துகூர், காவாலி, ஆத்மகூர், நெல்லூர் நகரம், நெல்லூர் நகர்ப்புறம் மற்றும் நெல்லூர் மாவட்டத்தில் உதயகிரி ஆகிய ஆறு சட்டமன்றத் தொகுதிகளுடன் நெல்லூர் மக்களவைத் தொகுதியின் ஒரு பகுதியாகும்.  

## மண்டலங்கள்
**புச்சிரெட்டிபாலம்**

| இந்துகூர்பேட்டை | } |
| --- | --- |

## புச்சிரெட்டிபாலம் சட்டப் பேரவை உறுப்பினர்கள்
| 1955 | பசவரெட்டி சங்கரையா | இந்தியப் பொதுவுடைமைக் கட்சி |  |
| --- | --- | --- | --- |
| 1962 | சுவர்ண வேமையா | இந்தியப் பொதுவுடைமைக் கட்சி | } |

## கோவூர் சட்டப் பேரவை உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2019 | நல்லபரெட்டி பிரசன்னகுமார் ரெட்டி | ஒய்.எசு.ஆர்.கா. |  |
| 2014 | பொலம்ரெட்டி ஸ்ரீநிவாசுலு ரெட்டி | தெலுங்கு தேசம் |  |
| 2012 *(இடைத்தேர்தல்)* | நல்லபரெட்டி பிரசன்னகுமார் ரெட்டி | ஒய்.எசு.ஆர்.கா. |  |
| 2009 | நல்லபரெட்டி பிரசன்னகுமார் ரெட்டி | தெலுங்கு தேசம் |  |
| 2004 | பொலம்ரெட்டி ஸ்ரீநிவாசுலு ரெட்டி | இந்திய தேசிய காங்கிரசு |  |
| 1999 | நல்லபரெட்டி பிரசன்னகுமார் ரெட்டி | தெலுங்கு தேசம் |  |
| 1994 | நல்லபரெட்டி பிரசன்னகுமார் ரெட்டி | தெலுங்கு தேசம் |  |
| 1989 | சீனிவாசலு ரெட்டி நல்லபரெட்டி | இந்திய தேசிய காங்கிரசு |  |
| 1985 | சீனிவாசலு ரெட்டி நல்லபரெட்டி | தெலுங்கு தேசம் |  |
| 1983 | சீனிவாசலு ரெட்டி நல்லபரெட்டி | தெலுங்கு தேசம் |  |
| 1978 | பெல்லகுரு இராமச்சந்திர ரெட்டி | இந்திய தேசிய காங்கிரசு |  |
| 1972 | பெல்லகுரு இராமச்சந்திர ரெட்டி | இந்திய தேசிய காங்கிரசு |  |
| 1967 | வி.வெங்குரெட்டி | இந்திய தேசிய காங்கிரசு |  |
| 1962 | ரெபால தசரதராம ரெட்டி | இந்திய தேசிய காங்கிரசு |  |
| 1952 | பசவரெட்டி சங்கரய்யா | இந்தியப் பொதுவுடைமைக் கட்சி | } |
# கிகேல்லா


***கிகேல்லா*** என்பது யூலோபிடே குடும்பத்தைச் சேர்ந்த ஹைமனோப்டெரான் பூச்சிகளின் ஒரு வகை. இவை இந்தியாவில் கர்நாடகா மற்றும் கேரள மாநிலங்களில் உள்ள நெற்பயிர்களிலிருந்து மட்டுமே அறியப்படுகின்றன. *கிக்கேல்லா ஓரைசே* என்ற ஒரு விவரிக்கப்பட்ட சிற்றினம் உள்ளது.  

## விளக்கம்
*கி. ஓரைசே* பூச்சியின் உடல் நீளம் சுமார் 1.2 மி.மீ. ஆகும். இந்த பூச்சியை இதேபோன்ற *மினோடெட்ராசுடிகசு* சிற்றினத்திலிருந்து முதுகுப்பகுதியில் காணப்படும் சிறுகேடயம் போன்ற அமைப்பில் எந்த பள்ளங்களும் இல்லாததால் வேறுபடுத்தி அறியலாம். இதன் இறக்கைகள் மூன்று மடங்குக்கு மேல் அகலமாக இருக்கும். ஒரு இணை வால் மயிர்க்கால் மற்றவற்றை விட மிக நீளமானது.  

விருந்தோம்பி இனம் இதுவரை அறியப்படாத போதிலும், இந்தப் பூச்சி ஒட்டுண்ணியாகும். நெல் வயல்களுடனான இதன் தொடர்பு, இது ஒரு உயிரியல் கட்டுப்பாட்டு உயிரியாகச் செயல்படக்கூடிய இதன் செயல் நெல் தீங்குயிரியினைக் கட்டுப்படுத்த இதனை ஒட்டுண்ணியாகப் பயன்படுத்தலாம்.
# பைஜ்நாத் சட்டமன்றத் தொகுதி


**பைஜ்நாத் சட்டமன்றத் தொகுதி** (*Baijnath Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 20 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | பி. ராம் | இந்தியப் பொதுவுடைமைக் கட்சி |  |
| 1972 | சாந்த் ராம் | இந்திய தேசிய காங்கிரஸ் |  |
| 1977 | சாந்த் ராம் | இந்திய தேசிய காங்கிரஸ் |  |
| 1982 | சாந்த் ராம் | இந்திய தேசிய காங்கிரஸ் |  |
| 1985 | சாந்த் ராம் | இந்திய தேசிய காங்கிரஸ் |  |
| 1990 | தூலோ ராம் | பாரதிய ஜனதா கட்சி |  |
| 1993 | சாந்த் ராம் | இந்திய தேசிய காங்கிரஸ் |  |
| 1998 | தூலோ ராம் | பாரதிய ஜனதா கட்சி |  |
| 1998 | சாந்த் ராம் | இந்திய தேசிய காங்கிரஸ் |  |
| 2003 | சுதிர் சர்மா | இந்திய தேசிய காங்கிரஸ் |  |
| 2007 | சுதிர் சர்மா | இந்திய தேசிய காங்கிரஸ் |  |
| 2012 | கிஷோரி லால் | இந்திய தேசிய காங்கிரஸ் |  |
| 2017 | முல்க் ராஜ் | பாரதிய ஜனதா கட்சி |  |
| 2022 | கிஷோரி லால் | இந்திய தேசிய காங்கிரஸ் | } |
**குறிப்பு**
# கதிகே கடற்கரை

**கதிகே கடற்கரை** (*Kadike Beach*) இந்தியாவின் கர்நாடகா மாநிலம்உடுப்பி மாவட்டத்தில் உள்ள பதனிதியூர் என்ற சிறிய கிராமத்தில் அமைந்துள்ளது. இந்த கடற்கரை மல்பே கடற்கரையிலிருந்து 3.5 கிமீ தொலைவில் உள்ளது. இது ஒரு பிரபலமான சுற்றுலாத் தலமாகவும் , கர்நாடகாவின் கடற்கரையோரத்தில் உள்ள முக்கிய மீன்பிடித் துறைமுகமாகவும் உள்ளது.  

## அசரே கடற்கரை பூங்கா
துர்காம்பா யுவக விருந்தா மற்றும் மகிளா விருந்தா என்ற கிராமத்தைச் சேர்ந்த சமூக இளைஞர் அமைப்பினரின் தன்னார்வத் தொண்டர்கள் கதிகே கடற்கரைக்கு அருகில் தனித்துவமான கடற்கரைப் பூங்காவைக் கட்டியுள்ளனர். பெருந்தொற்று ஊரடங்கு காலத்தில் அந்த அமைப்பின் தன்னார்வலர்களால் கடற்கரைக்கு அருகில் உருவாக்கப்பட்ட சட்டவிரோத குப்பை கொட்டும் மண்டலம் பொழுது போக்கு பூங்காவாக மாற்றப்பட்டது.  

அசரே கடற்கரைப் பூங்கா ₹ 18 இலட்சம் செலவில் கட்டப்பட்டது. இது எந்த அரசாங்க உதவியும் இல்லாமல் மக்களால் கொண்டு வரப்பட்டது. பூங்காவில் 6.5 அடி உயர இந்திய சுதந்திரப் போராட்ட வீரர் சுபாஷ் சந்திரபோஸ் சிலை, 15 கற்காரை பெஞ்சுகள், குடிசைகள், ஊஞ்சல்கள் மற்றும் குழந்தைகள் விளையாடும் இடத்தில் ஒரு சாய்வு தளம் போன்றவை இடம்பெற்றுள்ளன.  

## சோதனை அலை மின் நிலையம்
சுசி உலகாய ஆய்வு மையத்தின் பொறியாளரும் தலைவருமான விஜய் குமார் எக்டே ஏப்ரல் 2015 ஆம் ஆண்டு ஏப்ரல் மாதம் 15 ஆம் தேதியன்று கதிகே கடற்கரையிலிருந்து 250 மீட்டர் தொலைவில் அலை மின் நிலையம் ஒன்றை நிறுவினார். இந்த அமைப்பு ஏழு அடி உயர மேடையில் இரண்டு அடி விட்டம் மற்றும் நான்கு அடி நீளம் கொண்ட உருளை இணைக்கப்பட்டது. அலைகளின் மின்னோட்டத்தின் காரணமாக இந்த உருளை மிதக்கிறது, இதையொட்டி இணைக்கப்பட்ட கருவிகள் பொறிமுறையை இயந்திரத்தனமாக இயக்குகிறது  

இந்த சோதனைத் திட்டத்தில் 5 வாட்கள் கொண்ட 19 பல்புகள் இணைக்கப்பட்டன, அவை உருவாகும் அலை ஆற்றலின் விளைவாக ஒளிரும். தொழில்நுட்பம் 2006 ஆம் ஆண்டு காப்புரிமையைப் பெற்றது. ஆனால் அதிக அலைகள் உள்ள பகுதிகளுக்கு மட்டுமே இது பொருத்தமானதாக இருக்குமென வழங்கப்பட்டது.
# அர்நாத் சிங் யாதவ்


**அர்நாத் சிங் யாதவ்** (*Harnath Singh Yadav*)(பிறப்பு 1 ஏப்ரல் 1941) என்பவர் உத்தரப்பிரதேசத்தினை சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி உறுப்பினர். இவர் இந்திய நாடாளுமன்றத்தின் மேல்சபையான மாநிலங்களவையில் உத்தரப்பிரதேசத்தைப் பிரதிநிதித்துவப்படுத்தும் வகையில் நாடாளுமன்ற உறுப்பினராக 2018ஆம் ஆண்டு தேர்ந்தெடுக்கப்பட்டார். இவர் மைன்புரி மாவட்டத்தில் உள்ள கோபால்பூர் கிராமத்தைச் சேர்ந்தவர்.  

அர்நாத் சிங் யாதவ் ஒரு முன்னாள் சட்டமேலவை உறுப்பினர் ஆவார். இவர் மைன்புரியிலிருந்து இட்டாவிற்கு குடிபெயர்ந்தார். ஆர். எஸ். எஸ். சேவகராகப் பணியாற்றிய பின்னர் பாஜக மாநில பொதுச் செயலாளராக ஆனார். இவர் முன்னாள் முதல்வர் கல்யாண் சிங்குக்கு நெருக்கமானவர். இவர் 1996-ல் சுயேச்சையாகச் சட்ட மேலவை உறுப்பினராகவும், பின்னர் 2002-ல் ஆக்ரா பட்டதாரி தொகுதியிலிருந்து சமாஜ்வாதி கட்சியின் ஆதரவுடன் தேர்ந்தெடுக்கப்பட்டார். 2014ல் நடந்த சட்டமன்றத் தேர்தலில் தோல்வியடைந்த இவர், பாரதிய ஜனதா கட்சியில் சேர்ந்தார். 2017 உத்தரப்பிரதேச தேர்தலில், யாதவர்கள் நிறைந்த மாவட்டமான மைன்புரியின் பொறுப்பாளராக பாஜக இவரை நியமித்தது.
# சென்னை தொடருந்து கோட்டம்


**சென்னை இரயில்வே கோட்டம்** (*Chennai railway division*) என்பது தென்னக இரயில்வேயின், இந்தியாவின் வட தமிழ்நாடு மற்றும் தெற்கு ஆந்திரப் பிரதேசத்தின் மாவட்டங்களை உள்ளடக்கிய ஒரு இரயில்வே கோட்டமாகும். தற்போது இது 697.42 கி.மீ. க்கும் அதிகமான பாதை நீளத்தைக் கொண்டுள்ளது. இதன் நிர்வாக தலைமையகம் சென்னையில் உள்ளது. இது தென்னக இரயில்வேயின் தலைமையகமாகவும் உள்ளது.  

## தொடருந்து நிலையங்கள் மற்றும் நகரங்களின் பட்டியல்
பட்டியலில் சென்னை ரயில்வே கோட்டத்தின் கீழ் உள்ள நிலையங்கள் மற்றும் அவற்றின் நிலைய வகை ஆகியவை அடங்கும்.  
| **A-1** வகை | 2 | புரட்சித் தலைவர் டாக்டர் எம்.ஜி. இராமச்சந்திரன் மத்திய ரயில் நிலையம், சென்னை எழும்பூர் தொடருந்து நிலையம் |  |
| --- | --- | --- | --- |
| - | **ஒரு** வகை | 5 | அரக்கோணம் சந்திப்பு தொடருந்து நிலையம், ஜோலார்பேட்டை சந்திப்பு, செங்கல்பட்டு சந்திப்பு தொடருந்து நிலையம், காட்பாடி சந்திப்பு தொடருந்து நிலையம், தாம்பரம் தொடருந்து நிலையம் |
| - | **பி** வகை | 8 | மாம்பலம், பெரம்பூர், திருவள்ளூர், ஆவடி, திருத்தணி, ஆம்பூர், வாணியம்பாடி, மேல்மருவத்தூர், திண்டிவனம் |
| **சி** வகை
(புறநகர் நிலையம்) | - | - |  |
| - | **டி** வகை | - | - |
| **ஈ** வகை | - | - |  |
| - | **எஃப்** வகை
நிறுத்தும் நிலையம் | - | - |
| **மொத்தம்** | **160** | - | } |
பயணிகளுக்காக மூடப்பட்ட நிலையங்கள் -  

- பாடி இரயில் நிலையம் (செயல்படவில்லை)
- அண்ணாநகர் இரயில் நிலையம் (செயல்படவில்லை)

## திட்டங்கள் மற்றும் மேம்பாடு
- மே 2022ல், தாம்பரம் - செங்கல்பட்டு இடையே 30கி.மீ நீளமுள்ள மூன்றாவது தொடருந்து பாதை ரூ590கோடியினில் கட்டி முடிக்கப்பட்டு பிரதமர் நரேந்திர மோதியால் நாட்டிற்கு அர்பணிக்கப்பட்டது. இதன் மூலம் புறநகர் தொடருந்து சேவையை அதிகரிக்கலாம்.

- சென்னை எழும்பூர் - சென்னை சென்ட்ரல் இரயில் நிலையங்களுக்கிடையே 4.3கி.மீ நீளமுள்ள 4வது தொடருந்து பாதையை நிர்மாணிக்க 279கோடி ஒதுக்கப்பட்டு கட்டி முடிக்கப்பட்டது.

- இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் சென்னை கோட்டத்தில் பின்வரும் நிலையங்கள் தேர்ந்தெடுக்கப்பட்டன, சென்னைக் கடற்கரை, செங்கல்பட்டு, சென்னை பூங்கா, பரங்கிமலை, கிண்டி, மாம்பலம், கூடுவாஞ்சேரி, பெரம்பூர், திருவள்ளூர், அரக்கோணம், திருத்தணி, ஜோலார்பேட்டை,அம்பத்தூர், கும்மிடிப்பூண்டி, போன்ற நிலையங்கள் தமிழ்நாட்டிலிருந்தும், சூளூர்பேட்டை தொடருந்து நிலையம் ஆந்திராவிலிருந்தும் தேர்ந்தெடுக்கப்பட்டன.
# மகாத்மா காந்தி நினைவு கல்லூரி



**மகாத்மா காந்தி நினைவுக் கல்லூரி** (*Mahatma Gandhi Memorial College*) என்பது இந்தியாவின் கர்நாடகா மாநிலத்தின் உடுப்பி நகரத்தில் அமைந்துள்ள கலை, வணிகம் மற்றும் அறிவியல் கல்லூரி ஆகும். இக்கல்லூரி மணிப்பால் பொதுக் கல்வி அகாடமியால் நடத்தப்படுகிறது. கல்லூரி விளையாட்டு மற்றும் பாடநெறிக்கு அப்பாற்பட்ட பிற செயல்பாடுகளுக்கும் முக்கியத்துவம் அளிக்கிறது.  

## வரலாறு
மகாத்மா காந்தி நினைவுக் கல்லூரியை மருத்துவரும் கல்வியாளருமான டி.எம்.ஏ. பாய் 1949 ஆம் ஆண்டு தொடங்கினார். இக்கல்லூரி சென்னைப் பல்கலைக்கழகத்துடன் இணைந்து இயங்குகிறது.  

## கல்வித் திட்டங்கள்
கலை, வணிகம் மற்றும் அறிவியலில் பாடங்களில் பட்டப்படிப்புகளையும், மங்களூர் பல்கலைக்கழகம் உடன் இணைந்த ஜெர்மன் மொழி மற்றும் கணினி அறிவியலில் பட்டயப் படிப்புகளையும் வழங்குகிறது. தேசிய மதிப்பீடு மற்றும் அங்கீகார சபையின் முதல்நிலை அங்கீகாரத்தைப் கல்லூரி பெற்றுள்ளது.  

## ஆராய்ச்சி
கல்லூரியில் மூன்று ஆராய்ச்சி மையங்கள் உள்ளன; ஒன்று யக்சகானா மற்றும் மற்றொன்று இராட்டிர கவி கோவிந்தா பாய் ஆராய்ச்சி மையம். இம்மையம் துளு மொழி திட்டத்தைச் செயற்படுத்தி துளு மொழி அகராதியை வெளியிட்டது. கல்லூரி வளாகத்தில் நாட்டுப்புற கலை நிகழ்ச்சிகளுக்கான வட்டார வள மையம் ஒன்றும் உள்ளது.
# டெல்டா கடற்கரை



**டெல்டா கடற்கரை** (*Delta Beach*) கர்நாடகாவின் உடுப்பி மாவட்டத்தில் உள்ள கோடி பெங்கரே என்ற சிறிய கிராமத்தில் அமைந்துள்ளது. கோடி பெங்க்ரே கடற்கரை என்றும் இக்கடற்கரை அழைக்கப்படுகிறது. சுவர்ணா நதி அரபிக்கடலை சந்திக்கும் முகத்துவாரத்தில் இந்த கடற்கரை அமைந்துள்ளது.  

உள்ளூரில் ""குத்ரு"" என்று அழைக்கப்படும் சிறிய தீவுகள் டெல்டா கடற்கரையின் சுற்றுப்புறத்தில் உள்ளன . டெல்டா கடற்கரையில் மீன்வளத்துக்கான சிறிய துறைமுகம் ஒன்று உள்ளது.  

## போக்குவரத்து
டெல்டா கடற்கரை உடுப்பியிலிருந்து கோடி பெங்கரே ஊட்டு சாலையில் 9 கிலோமீட்டர் தொலைவில் அமைந்துள்ளது. உடுப்பியில் இருந்து நகரப் பேருந்துகள் கோடி பெங்ரே, கெம்மானு மற்றும் ஊட்டு ஆகிய இடங்களுக்கு அடிக்கடி பயணம் செய்கின்றன. டெல்டா கடற்கரை மால்பே கடற்கரையிலிருந்து 10 கிலோமீட்டர் தொலைவில் உள்ளது.  

## கள் கடை
பெங்கரேயில் பல குளிரூட்டப்பட்ட கள் விற்பனைக் கடைகள் உள்ளன.  
இப்பகுதி அங்கு கிடைக்கும் புத்தம்புதிய கடல் உணவுகளுக்கும் பெயர் பெற்றது.
# ஜுவாலாமுகி சட்டமன்றத் தொகுதி


**ஜுவாலாமுகி சட்டமன்றத் தொகுதி** (*Jawalamukhi Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 12 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1972 | மேலா ராம் | சுயேச்சை |  |
| 1977 | காஷ்மீர் சிங் ராணா | ஜனதா கட்சி |  |
| 1982 | காஷ்மீர் சிங் ராணா | பாரதிய ஜனதா கட்சி |  |
| 1985 | ஈஸ்வர் சந்த் | சுயேச்சை |  |
| 1990 | தானி ராம் | பாரதிய ஜனதா கட்சி |  |
| 1993 | கேவால் சிங் | இந்திய தேசிய காங்கிரஸ் |  |
| 1998 | ரமேஷ் சந்த் | சுயேச்சை |  |
| 2003 | ரமேஷ் சந்த் | பாரதிய ஜனதா கட்சி |  |
| 2007 | ரமேஷ் சந்த் | பாரதிய ஜனதா கட்சி |  |
| 2012 | சஞ்சய் ரத்தன் | இந்திய தேசிய காங்கிரஸ் |  |
| 2017 | ரமேஷ் சந்த் | பாரதிய ஜனதா கட்சி |  |
| 2022 | சஞ்சய் ரத்தன் | இந்திய தேசிய காங்கிரஸ் | } |
# மாதவரம் சந்திப்பு



**மாதவரம் சந்திப்பு** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் மாதவரம் புறநகர்ப் பகுதியில், 13°08'40.5" N, 80°13'12.4" E (அதாவது, 13.144590° N, 80.220113° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள சில முக்கிய சாலைகளின் சந்திப்பு ஆகும். மூலக்கடை வழியாக மாதவரம் செல்லும் பெரும் வடக்கு வழித்தடம், செங்குன்றம் பகுதியிலிருந்து புழல் வழியாக மாதவரம் செல்லும் பெரும் வடக்கு வழித்தடம், அண்ணா நகர் பகுதியிலிருந்து இரட்டை ஏரி சந்திப்பு வழியாக மாதவரம் செல்லும் உள்வட்டச் சாலை, எண்ணூர் பகுதியிலிருந்து மணலி வழியாக மாதவரம் செல்லும் உள்வட்டச் சாலை ஆகியவை சந்திக்கும் இடமே மாதவரம் சந்திப்பு ஆகும்.  

மாதவரம் சந்திப்பு முதல் சென்னை வெளி வட்டச் சாலை வரை, சென்னை தடா சாலையில் ஆறு வழித்தட உயர்மட்ட சாலை அமைக்க மத்திய நெடுஞ்சாலைத் துறை அமைச்சரிடம் வேண்டுகோள் விடுக்கப்பட்டுள்ளது.  

சென்னையில் இரண்டாம் கட்ட மெட்ரோ இரயில் திட்டத்தின் கீழ், மூன்றாவது வழித்தடமாக சுமார் 45.8 கி.மீ. நீளத்தில் மாதவரம் முதல் சிறுசேரி சிப்காட் வரை அமைக்கப்பட இருக்கிறது. இதற்கான வழித்தடத்தில் மாதவரத்திலிருந்து சுரங்கப்பாதை உருவாக பணிகள் மேற்கொள்ளப்பட்டு வருகின்றன. இத்திட்டத்தின் கீழ் 19.1 கி.மீ. தூரம் சுரங்கப்பாதைகள் கொண்ட வழித்தடமாகவும், 26.7 கி.மீ. உயர்மட்டப் பாதைகள் கொண்ட வழித்தடமாகவும் அமைய இருக்கின்றன. 2026 ஆம் ஆண்டு இறுதிக்குள் பணிகள் முடிக்கப்பட்டு, மெட்ரோ தொடருந்து சேவைகளைத் தொடங்கத் திட்டமிடப்பட்டுள்ளது.  

ஐந்தாவது வழித்தடமாக சுமார் 47 கி.மீ. நீளத்தில் மாதவரம் முதல் சோழிங்கநல்லூர் வரை மெட்ரோ இரயில் சேவை வழங்கப்படத் திட்டமிடப்பட்டுள்ளது. மாதவரம் முதல் சோழிங்கநல்லூர் இடையே 46 இரயில் நிலையங்களைக் கொண்டு, சுமார் 41 கி.மீ. தூரத்திற்கு உயர்மட்டப் பாதையாக அமையவிருக்கும் இத்தடத்தில் பாதைகள் அமைக்கத் தேவையான தூண்கள் நூற்றுக்கும் மேற்பட்டு கட்டப்பட்டுள்ளன. மாதவரம் - சோழிங்கநல்லூர் வழித்தடத்தில் சுமார் 5.8 கி.மீ. தூரத்திற்கு சுரங்கப்பாதை அமைக்கும் பணிகள் நடைபெற்று வருகின்றன. மாதவரம் - சோழிங்கநல்லூர் வழித்தடத்திலும், இரட்டை ஏரி சந்திப்பு வரை உயர்மட்டப் பாதைக்கான தூண்கள் மற்றும் தூண்களின் மேல் இணைப்புப் பாதைகள் அமைவதற்கான பணிகள் தொடர்ந்து அளிக்கப்பட்டு வருகின்றன. இவ்வழித்தடத்தில் கொளத்தூர் (இரட்டை ஏரி சந்திப்பு) முதல் வில்லிவாக்கம் (நாதமுனி) வரை சுரங்கப்பாதையாக அமையவிருக்கிறது.  

சென்னையின் துணைப் பேருந்து நிலையமாகக் கருதப்படுகிற மாதவரம் புறநகர் பேருந்து நிலையம், இந்தச் சந்திப்பிற்கு அருகிலேயே அமையப் பெற்றுள்ளது. இங்கிருந்து ஆந்திரப் பிரதேசம், தெலங்கானா மாநிலங்களுக்கும் தொலை தூரப் பயணங்களுக்கும் பேருந்து சேவைகள் உள்ளன.
# ஜோலார்பேட்டை சந்திப்பு தொடருந்து நிலையம்


**ஜோலார்பேட்டை சந்திப்பு** (*Jolarpettai Junction railway station*) (நிலையக் குறியீடு: **JTJ**) என்பது இந்தியாவின் தமிழ்நாடு மாநிலத்தில் உள்ள திருப்பத்தூர் மாவட்டத்தில் அமைந்துள்ள தொடருந்து நிலையம் ஆகும். ஜோலார்பேட்டை சந்திப்பு சென்னை மத்திய தொடருந்து நிலையம்-பெங்களூரு நகரத் தொடருந்து பாதையில் பங்காரப்பேட்டை சந்திப்பு வழியாகச் செல்லும் பாதையில் உள்ளது. இதன் வழியாக கிருஷ்ணராஜபுரம் மற்றும் ஜோலார்பேட்டை-சொரனூர் வழியாகச் சேலம், ஈரோடு சந்திப்பு, கோயம்புத்தூர் சந்திப்பு, பாலக்காடு வழியாகக் கேரளா செல்லும் பாதையில் உள்ளது. எனவே சென்னையிலிருந்து மங்களூருக்கு சொரனூர், கோழிக்கோடு மற்றும் கண்ணூர் வழியாக இணைக்கிறது. திருச்சூர், எர்ணாகுளம் மற்றும் கொல்லம் வழியாகச் சென்னையிலிருந்து திருவனந்தபுரம் செல்லும் தொடருந்துகள் இதன் வழியே செல்கிறது.  

## தடங்கள்கள்

- காட்பாடி சந்திப்பு- (வடக்கு) இரட்டை மின்மயமாக்கப்பட்ட அகலப்பாதை
- (மேற்கு) இரட்டை மின்மயமாக்கப்பட்ட அகலப்பாதை
- நோக்கி (தெற்கு) இரட்டை மின்மயமாக்கப்பட்ட அகலப்பாதை

## தொடருந்துகள்
சுமார் 190 தொடருந்துகள் இங்கு நின்று சேலம் சந்திப்பு, பெங்களூர் நகரம் மற்றும் காட்பாடி சந்திப்புக்குச் செல்கின்றன.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, ஜோலார்பேட்டை சந்திப்பு தொடருந்து நிலையத்தை புதுப்பிக்கும் பணிக்கு 16 கோடி ரூபாய் ஒதுக்கப்பட்டுள்ளது.
# நத்தக்காடு



**நத்தக்காடு** (*Naththakkadu*) என்பது தமிழ்நாட்டின் பெரம்பலூர் மாவட்டத்தில் அமைந்துள்ளது. இது 2 ஊராட்சி உறுப்பினர்களைக் கொண்டது. 2011-ஆம் ஆண்டு கணக்கெடுப்பின் படி, மக்கள்தொகை 1,200 பேர் ஆக இருந்தது. இதில் ஆண்கள் 620 பேர் மற்றும் பெண்கள் 580 பேர் உள்ளனர். இது து. களத்தூர் ஊராட்சிக்கு உட்பட்டது ஆகும்.
# ஜவாலி சட்டமன்றத் தொகுதி


**ஜவாலி சட்டமன்றத் தொகுதி** (*Jawali Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 9 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | ஆர். சந்திரா | இந்திய தேசிய காங்கிரஸ் |  |
| 1972 | விக்ரம் சிங் | இந்திய தேசிய காங்கிரஸ் |  |
| 1977 | சுஜன் சிங் பதானியா | ஜனதா கட்சி |  |
| 1982 | ராஜன் சுஷாந்த் | பாரதிய ஜனதா கட்சி |  |
| 1985 | ராஜன் சுஷாந்த் | பாரதிய ஜனதா கட்சி |  |
| 1990 | சுஜன் சிங் பதானியா | இந்திய தேசிய காங்கிரஸ் |  |
| 1993 | சுஜன் சிங் பதானியா | இந்திய தேசிய காங்கிரஸ் |  |
| 1998 | ராஜன் சுஷாந்த் | பாரதிய ஜனதா கட்சி |  |
| 2003 | சுஜன் சிங் பதானியா | இந்திய தேசிய காங்கிரஸ் |  |
| 2007 | ராஜன் சுஷாந்த் | பாரதிய ஜனதா கட்சி |  |
| 2009 | சுஜன் சிங் பதானியா | இந்திய தேசிய காங்கிரஸ் |  |
| 2012 | நீரஜ் பார்தி | இந்திய தேசிய காங்கிரஸ் |  |
| 2017 | அர்ஜூன் சிங் | பாரதிய ஜனதா கட்சி |  |
| 2022 | சந்தர் குமார் | இந்திய தேசிய காங்கிரஸ் | } |
**குறிப்பு**
# எருக்கஞ்சேரி



**எருக்கஞ்சேரி** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில், 13°07'39.7"N, 80°14'54.2"E (அதாவது, 13.127700°N, 80.248400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பெரம்பூர், வியாசர்பாடி, மூலக்கடை, கொடுங்கையூர், மாதவரம், மணலி, மகாகவி பாரதி நகர் மற்றும் கவிஞர் கண்ணதாசன் நகர் ஆகியவை எருக்கஞ்சேரி பகுதிக்கு அருகிலுள்ள முக்கிய ஊர்களாகும். சென்னையில் வாழ்ந்த எத்திராஜ் சுவாமிகள் சமாதி, அவரது பெயரால் எருக்கஞ்சேரியிலுள்ள எத்திராஜ் சாலையில் அவரது ஆன்மீக பக்தர்களால் நிறுவப்பட்டுள்ளது.  

எருக்கஞ்சேரியில் சென்னை மாநகராட்சி பள்ளி ஒன்று உள்ளது. 2015 ஆம் ஆண்டு நடைபெற்ற தேசியக் குத்துச்சண்டை போட்டியில் பன்னிரண்டு வயதுக்குட்பட்டோர் பிரிவில் கலந்து கொண்டு வெண்கலப் பதக்கம் வென்ற பி. கே. அர்ஜுனா இப்பள்ளியில் பயின்றவர் என்பது குறிப்பிடத்தக்கது. டான் போஸ்கோ மெட்ரிகுலேஷன் மேல்நிலைப் பள்ளி மற்றும் St. Joseph மேல்நிலைப் பள்ளி ஆகிய தனியார் பள்ளிகளும் எருக்கஞ்சேரியிலுள்ள பள்ளிகளாகும்.  

எருக்கஞ்சேரி பகுதியானது எப்போதும் சுறுசுறுப்புடன் செயல்பட்டுக் கொண்டிருக்கும் மூலக்கடை சந்திப்பு பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. பெரும் வடக்கு வழித்தடம் இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு எருக்கஞ்சேரியை ஒட்டிச் செல்லுகின்றன. அதிக எண்ணிக்கையிலான விரைவு தொடருந்துகளும் சில நிமிடங்கள் பயணிகள் ஏற, இறங்க நின்று செல்லும் பெரம்பூர் தொடருந்து நிலையம் இங்கிருந்து சுமார் 4 கி.மீ. தூரத்தில் அமைந்துள்ளது. இங்கிருந்து சுமார் 6 கி.மீ. தூரத்தில் பேசின் பாலம் சந்திப்பு தொடருந்து நிலையம் அமையப் பெற்றுள்ளது. எருக்கஞ்சேரியிலிருந்து சுமார் 8 கி.மீ. தொலைவில், இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் புரட்சித் தலைவர் டாக்டர் எம். ஜி. ஆர். மத்திய இரயில் நிலையம், 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. சுமார் 26 கி.மீ. தொலைவில் அயல்நாடுகளுக்கும் பயணம் செய்து கொள்ள வசதியாக சென்னை பன்னாட்டு வானூர்தி நிலையம் அமைக்கப்பட்டுள்ளது.  

எருக்கஞ்சேரியிலுள்ள முத்துமாரியம்மன் கோயில், விஜயலிங்கேசுவரர் கோயில், காமாட்சியம்மன் வகையறா கோயில், சிங்கார வேலவர் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கும் கோயில்களாகும்.  

எருக்கஞ்சேரி பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 1448



ஆண்டு **1448** (**MCDXLVIII**) பழைய யூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டாகும்.  

## நிகழ்வுகள்
- சனவரி 6 &ndash; தென்மார்க்கு, நோர்வே, சுவீடன் மன்னர் பவாரியாவின் கிறித்தோபர் வாரிசின்றி இறந்தார்.
- சூன் 20 &ndash; சுவீடனின் மன்னர் எட்டாம் சார்லசாக கார்ல் நட்சன் பொன்ட் தேர்ந்தெடுக்கப்பட்டார்.
- சூன் 28 &ndash; எட்டாம் சார்லசு சுவீடனின் மன்னராக முடிசூடினார்.
- ஆகத்து 14 &ndash; ஒரானிக் போரில் அல்பேனியா வெனிசைத் தோற்கடித்தது.
- செப்டம்பர் 28 &ndash; ஓல்டன்பர்கின் கிறித்தியான் முதலாம் கிறித்தியான் என்ற பெயரில் டென்மார்க்கின் மன்னரானார்.
- அக்டோபர் 4 &ndash; அல்பேனியாவிற்கும் வெனிசிற்கும் இடையில் அமைதி ஒப்பந்தம் ஏற்பட்டது.
- அக்டோபர் 17 &ndash; கொசோவோ போர்: உதுமானியரின் மேன்மை காரணமாக அங்கேரியப் படைகள் துருக்கியர்களால் தோற்கடிக்கப்பட்டன.

### நாள் அறியப்படாத நிகழ்வுகள்
- தென்னிந்தியாவில் ரெட்டிப் பேரரசு கிருஷ்ணதேவராயரால் வெற்றி கொள்ளப்பட்டது.
- வத்திக்கான் நூலகத்தை திருத்தந்தை ஐந்தாம் நிக்கொலாசு திறந்து வைத்தார்.

## பிறப்புகள்

## இறப்புகள்
- இரண்டாம் போரோம்மரசத்திரத், அயூத்தியா இராச்சியத்தின் அரசன் (பி. 1389)
- வித்தியாபதி, மைதிலி மொழி கவிஞர் மற்றும் சமஸ்கிருத மொழி எழுத்தாளர் (பி. 1352)
# காங்ரா மக்களவைத் தொகுதி


**காங்ரா மக்களவைத் தொகுதி** (*Kangra Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது காங்ரா மாவட்டத்தின் பகுதிகளையும், சம்பா மாவட்டத்தின் பகுதிகளையும் உள்ளடக்கியது.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.  
| பாரதிய ஜனதா கட்சி  
|}
# ஆரி புரூக்

**ஆரி செரிங்டன் புரூக்** அல்லது ஹாரி செரிங்டன் புரூக் (Harry Cherrington Brook பிறப்பு: பிப்ரவரி 22, 1999) ஓர் இங்கிலாந்து துடுப்பாட்ட அணி வீரர் ஆவார்,இங்கிலாந்துக்காக சர்வதேசப் போட்டிகளிலும், யார்க்சயர் மாகாணத் துடுப்பாட்ட அணிக்காக உள்ளூர்ப் போட்டிகளிலும் விளையாடுகிறார். வலது கை மட்டையாளரான, இவர் வலது கை விரைவு வீச்சாளர் ஆவார். சனவரி 2022இல் இங்கிலாந்துக்காக சர்வதேசப் போட்டிகளில் அறிமுகமானார் .  

## ஆரம்ப கால வாழ்க்கை
புரூக் கீக்லியில் பிறந்தார், ஆனால் வார்ஃபெடேலில் உள்ள பர்லியில் வளர்ந்தார் .இவரது குடும்பத்தினர் சங்கத் துடுப்பாட்டப் போட்டிகளில் தீவிரமாக இருந்தனர்.  

மேற்கு யாக்சயரில் உள்ள இல்க்லியில் உள்ள பள்ளியில் கல்வி பயின்றார். 14ஆம் வயதில், கும்ப்ரியாவில் உள்ள உறைவிடப் பள்ளியான *செட்பெர்க்* பள்ளியில் பயில உதவித்தொகை பெற்றார். முன்னாள் தொழில்முறை துடுப்பாட்ட வீரரும், செட்பெர்க் பள்ளித் துடுப்பாட்டப் பயிற்சியாளருமான மார்ட்டின் இசுபெய்டு தனது பள்ளி நாட்களில் புரூக்கின் வாழ்க்கையில் மிகப் பெரிய தாக்கத்தை ஏற்படுத்தியதாக பத்திரிகையாளர் அலெக்ஸ் மேசன் *கிரிக்கெட்டர் இதழில்* தெரிவித்தார்.  

## துடுப்பாட்ட வாழ்க்கை

### உள்ளூர்ப் போட்டிகள்
புரூக் சூன் 26, 2016இல் பாக்கித்தான் துடுப்பாட்ட அணிக்கு எதிராக ஹெடிங்லே துடுப்பாட்டத் திடலில் நடைபெற்ற முதல் தரத் துடுப்பாட்டப் போட்டியில் யார்க்சயர் அணிக்காக அறிமுகமானார்.  

### சர்வதேசப் போட்டிகள்
ஆகஸ்ட் 2017இல் இந்தியாவுக்கு எதிரான ஐந்து போட்டிகள் கொண்ட இளையோர் ஒருநாள் தொடரில் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக புரூக் இருந்தார்.  

டிசம்பர் 2017இல், புரூக் 2018ஆம் ஆண்டிற்கான 19 வயதிற்குட்பட்டோருக்கான உலகக் கிண்ணத்திற்கான இங்கிலாந்து அணியின் தலைவராக நியமிக்கப்பட்டார் . இங்கிலாந்தின் இரண்டாவது குழுப் போட்டியில், வங்காளதேசத்திற்கு எதிராக, ஆட்டமிழக்காமல் 102 ஓட்டங்கள் எடுத்தார், அலெஸ்டர் குக்கிற்குப் பிறகு U19 உலகக் கிண்ணத்தில் நூறு ஓட்டங்கள் அடித்த இரண்டாவது இங்கிலாந்துத் தலைவர் ஆனார். 239 ஓட்டங்களுடன் இங்கிலாந்து அணிக்காக அதிக ரன் குவித்தவர் ஆனார். பன்னாட்டுத் துடுப்பாட்ட அவை புரூக்கை அணியின் வளர்ந்து வரும் வீரராக அறிவித்தது.
# தர்சன் சிங் யாதவ்


**தர்சன் சிங் யாதவ்** (*Darshan Singh Yadav*) சமாஜ்வாதி கட்சியைச் சேர்ந்த இந்திய அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக 2012 முதல் 2018 வரை பதவியிலிருந்தார். இவர் இளம் வணிகவியல் பட்டத்தினை, ஆக்ரா பல்கலைக்கழகத்தின் கீழ் உள்ள ஏ. கே. கல்லூரியில் முடித்துள்ளார். இவர் 30 ஆகத்து 2018 அன்று இறந்தார்.